На основу члана 77. и 78. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16), члана 67. Статута Општине Котор Варош („Службени гласник Општине Котор Варош“, број: 10/17), Одлуке о утврђивању критерија за избор и именовање начелника одјељења Општинске управе Општине Котор Варош (“Службени гласник Општине Котор Варош” број: 3/21), члана 5. став (1), члана 7.став (2) и члана 8. Правилника о јединственим процедурама за попуњавање упражњених радних мјеста у градској, односно општинској управи (“Службени гласник Републике Српске”, број: 42/17), члана 8. Правилника о организацији и систематизацији радних мјеста Општинске управе Општине Котор Варош (”Службени гласник Општине Котор Варош”, број: 8/18, 10/18, 11/18, 2/19, 1/20, 5/20 и 4/21), начелник општине Котор Варош расписује

**ЈАВНИ КОНКУРС**

за попуну упражњених руководећих радних мјеста Општинске управе

Општине Котор Варош

I – Расписује се Јавни конкурс за попуну упражњених руководећих радних мјеста начелника одјељења Општинске управе Општине Котор Варош и то:

1. начелник Одјељења за општу управу

2. начелник Одјељења за привреду

3. начелник Одјељења за стамбено-комуналне послове

4. начелник Одјељења за просторно уређење

5. начелник Одјељења за друштвене дјелатности

6. начелник Одјељења за финансије

II – Опис послова

Начелник одјељења руководи одјељењем и одговара за његов рад, те обавља и друге послове утврђене Правилником о организацији и систематизацији радних мјеста Општинске управе Општине Котор Варош.

III – Мандат

Мандат начелника одјељења траје док траје мандат сазива Скупштине општине.

IV – Статус

Начелници одјељења имају статус службеника Општинске управе Општине Котор Варош и права из радног односа остварују у складу са законом.

V - Општи услови за кандидате:

- да су држављани Републике Српске/БиХ,

- да су старији од 18 година,

- да нису отпуштени из органа управе на било којем нивоу власти у РС/БиХ, на основу дисциплинске мјере у периоду од три године прије дана објављивања конкурса,

- да се на њих не односи члан IX став 1. УставаБиХ,

- да се против њих не води кривични поступак,

-да нису осуђивани за кривично дјело или безусловну казну затвора од најмање 6 мјесеци или за кривично дјело које га чини неподобним за обављање послова у општинској управи,

-да није у сукобу интереса, односно да не обавља дужност која је неспојива са дужношћу службеника у градској, односно општинској управи,

-да има општу здравствену способност.

VI - Посебни услови су :

-најмање три године радног искуства у траженом степену образовања у струци

- положен стручни испит за рад у општинској управи

- одговарајућа стручна спрема, и то за кандидате:

Под редним бројем I 1. :

- ВСС правни,економски или други факултет друштвеног смијера или први циклус студија са најмање 240 ЕЦТС бодова

Под редним бројем I 2. :

- ВСС економског или правног смијера, као и факултети из области пољопривреде, рибарства, шумарства и ветеринарске медицине или први циклус студија са најмање 240 ЕЦТС

Под редним бројем I 3. :

- ВСС – архитектонског,грађевинског,геодетског или друштвеног смјера, или први циклус студија са најмање 240 ЕЦТС бодова

Под редним бројем I 4. :

-ВСС архитектонског, грађевинског или друштвеног смијера или први циклус студија са најмање 240 ЕЦТС бодова

Под редним бројем I 5. :

-ВСС- економски, правни или факултет друштвеног смијера или први циклус студија са најмање 240 ЕЦТС бодова

Под редним бројем I 6. :

- ВСС економског смијера или први циклус студија са најмање 240 ЕЦТС бодова

VII- Неспојивост и сукоб интереса

Кандидат не може обављати дужност, активност или бити на положају који доводи до сукоба интереса у складу са чланом 43. до 47. Закона о службеницима и намјештеницима.

VIII – Потребни документи:

Пријава за учешће на јавном конкурсу подноси се на прописаном образцу – Пријава на јавни конкурс, која је доступна на интернет страници Министарства управе и локалне самоуправе, на интернет страници Општине Котор Варош, а може се преузети и у шалтер сали Општинске управе.

Приликом пријаве на Јавни конкурс кандидат прилаже и доказе о испуњавању општих и посебних услова.

Као доказ о испуњавању општих услова кандидат прилаже:

* фотокопију родног листа и увјерења о држављанству Републике Српске,  односно Босне и Херцеговине и
* изјаве да: кандидат није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом (члан IX став 1. Устава БиХ), није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској, односно општинској управи, није отпуштан из органа управе као резултат дисциплинске мјере, на било којем нивоу власти у Босни и Херцеговини, три године прије објављивања Конкурса, није у сукобу интереса, односно да не обавља дужност која је неспојива са дужношћу службеника у општионској управи, а које су саставни дио Пријаве на јавни конкурс –  пријавног обрасца.

Као доказ испуњености посебних услова кандидат прилаже фото-копије сљедећих докумената:

* дипломе о завршеној стручној спреми,
* увјерења о положеном стручном испиту за рад у републичким органима управе или изјаву којом се кандидат који нема положен стручни испит обавезује да ће у року од шест мјесеци положити стручни испит уколико буде запослен
* увјерења или потврде о радном искуству у траженом степену образовања (потврда, увјерење или други акт послодавца из којег се види на којим пословима, са којом стручном спремом и у ком периоду је стечено радно искуство)

Кандидати који буду испуњавали услове Конкурса биће позвани на интервју, гдје ће се путем усменог разговора вршити оцјењивање стручне оспособљености, а о мјесту и времену одржавања интервјуа кандидати ће бити благовремено обавијештени.

Прворангирани кандидат по приједлогу Конкурсне комисије дужан је да у року од седам дана од дана пријема обавјештења Конкурсне комисије достави доказе о испуњавању општих и посебних услова, у оригиналу или овјереној фото-копији, увјерење о општој здравственој способности, као и овјерене изјаве о испуњености општих услова. Ако прворангирани кандидат не достави наведене доказе у прописаном року, конкурсна комисија позваће сљедећег кандидата по броју освојених бодова са листе успјешних кандидата да достави горе наведене доказе и овјерене изјаве.

IX - Рок за подношење пријава је 15 дана од дана објављивања Конкурса у „Службеном гласнику  Републике Српске“, дневном листу „Глас Српске“ и web страници Општине Котор Варош. Ако  Конкурс не буде објављен истовремено, рок ће се рачунати од дана посљедњег објављивања. Пријаве се могу подносити лично у шалтер сали Општине Котор Варош или путем поште, на адресу Општина Котор Варош, Цара Душана бб, са назнаком „Пријава на Јавни конкурс за избор начелника одјељења Општине Котор Варош“. Додатне информације на тел.: 051/784-230, Стоичков Асја.

Број: 03/1-120-9/21

Датум: 01.04.2021. године НАЧЕЛНИК ОПШТИНЕ

 Сакан Зденко,с.р.